CELEX: 32021D0512(02)
Language: mt
Date: 2021-05-07 00:00:00
Title: Deċiżjoni tal-Kummissjoni tas-7 ta’ Mejju 2021 li temenda d-Deċiżjoni 2017/C 31/12 li tistabbilixxi l-Grupp ta’ Esperti tal-Kummissjoni dwar “Il-Pjattaforma dwar it-Trattament Xieraq tal-Annimali” (Test b’rilevanza għaż-ŻEE) 2021/C 185/04

12.5.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  C 185/7
               
            
         DEĊIŻJONI TAL-KUMMISSJONI
         tas-7 ta’ Mejju 2021
         li temenda d-Deċiżjoni 2017/C 31/12 li tistabbilixxi l-Grupp ta’ Esperti tal-Kummissjoni dwar “Il-Pjattaforma dwar it-Trattament Xieraq tal-Annimali”
         (Test b’rilevanza għaż-ŻEE)
         (2021/C 185/04)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Billi:
         
                     (1)
                  
                  
                     Id-Deċiżjoni tal-Kummissjoni 2017/C 31/12 (1) stabbiliet grupp ta’ esperti bl-isem “Pjattaforma dwar it-Trattament Xieraq tal-Annimali” (“il-Pjattaforma”). Il-kompiti ewlenin tal-Pjattaforma huma li jgħinu lill-Kummissjoni kif ukoll jgħinu biex ikun hemm djalogu regolari dwar il-kwistjonijiet tal-Unjoni relatati b’mod dirett mat-trattament xieraq tal-annimali, bħall-infurzar tal-leġiżlazzjoni, l-iskambji tal-għarfien xjentifiku, l-innovazzjonijiet u l-prattiki tajbin tat-trattament xieraq tal-annimali.
                  
               
                     (2)
                  
                  
                     Il-perjodu ta’ applikazzjoni tad-Deċiżjoni 2017/C 31/12 kien inizjalment stabbilit sal-31 ta’ Diċembru 2019 u ġie estiż sat-30 ta’ Ġunju 2021 bid-Deċiżjoni tal-Kummissjoni 2019/ C405/05 (2).
                  
               
                     (3)
                  
                  
                     Fi żmien erba’ snin tat-tħaddim tagħha, il-Pjattaforma saret forum rikonoxxut b’mod wiesa’ biex jinżamm djalogu miftuħ dwar it-trattament xieraq tal-annimali, dwar il-qsim ta’ prattiki tajba u dwar it-twettiq ta’ inizjattivi mhux leġiżlattivi, bl-impenn tal-Istati Membri u tal-partijiet ikkonċernati rilevanti madwar l-Unjoni, bl-għan li jittejjeb it-trattament xieraq tal-annimali.
                  
               
                     (4)
                  
                  
                     Fl-20 ta’ Mejju 2020, il-Kummissjoni adottat il-komunikazzjoni tagħha dwar “Strateġija “Mill-Għalqa sal-Platt” għal sistema tal-ikel ġusta, tajba għas-saħħa u favur l-ambjent” (3). L-Istrateġija tinkludi azzjonijiet relatati mat-trattament xieraq tal-annimali, bħall-esplorazzjoni ta’ għażliet għal tikketta tal-UE dwar it-trattament xieraq tal-annimali, il-ħidma fuq kwistjonijiet relatati mal-infurzar tal-leġiżlazzjoni dwar it-trattament xieraq tal-annimali, jew il-ġbir ta’ fehmiet li jappoġġaw ir-reviżjoni futura tal-leġiżlazzjoni dwar it-trattament xieraq tal-annimali. Il-Pjattaforma jista’ jkollha rwol sinifikanti fit-tfassil ta’ dawk l-azzjonijiet.
                  
               
                     (5)
                  
                  
                     Barra minn hekk, fil-kuntest tar-Regolament (UE) Nru 2017/625 tal-Parlament Ewropew u tal-Kunsill (4), il-Pjattaforma tista’ tassisti wkoll lill-Kummissjoni fl-iżvilupp ta’ dokumenti ta’ gwida jew fit-tħejjija ta’ atti mhux leġiżlattivi li għandhom l-għan li jiffaċilitaw u jarmonizzaw l-implimentazzjoni tar-regoli dwar it-trattament xieraq tal-annimali, billi tipprovdi kontribut dwar kwistjonijiet tekniċi u xjentifiċi kif ukoll esperjenza prattika f’dan il-qasam.
                  
               
                     (6)
                  
                  
                     Jenħtieġ li l-Pjattaforma tkompli bl-attivitajiet tagħha, bi sħubija mġedda, biex tipprovdi kontributi sinifikanti b’rabta mal-prijoritajiet attwali tal-Kummissjoni fil-qasam tat-trattament xieraq tal-annimali.
                  
               
                     (7)
                  
                  
                     Għalhekk huwa xieraq li l-perjodu ta’ applikazzjoni tad-Deċiżjoni 2017/C 31/12 jenħtieġ li jiġi estiż b’erba’ snin sat-30 ta’ Ġunju 2025.
                  
               
                     (8)
                  
                  
                     Għalhekk, jenħtieġ li d-Deċiżjoni 2017/C 31/12 tiġi emendata skont dan,
                  
               IDDEĊIEDIET KIF ĠEJ:
         
            Artikolu Uniku
            L-Artikolu 16 tad-Deċiżjoni 2017/C 31/12 huwa sostitwit b’dan li ġej:
            
               
                  “Artikolu 16
                  Applikabbiltà
                  Din id-Deċiżjoni għandha tapplika sat-30 ta’ Ġunju 2025.”
               
            
         
         
            Magħmul fi Brussell, is-7 ta’ Mejju 2021.
            
               
                  Għall-Kummissjoni
               
               Stella KYRIAKIDES
               
                  Membru tal-Kummissjoni
               
            
         
         
            (1)  Id-Deċiżjoni tal-Kummissjoni tal-24 ta’ Jannar 2017 li tistabbilixxi l-Grupp ta’ Esperti tal-Kummissjoni dwar “Il-Pjattaforma dwar it-Trattament Xieraq tal-Annimali” (ĠU C 31, 31.1.2017, p. 61).
         
            (2)  Id-Deċiżjoni tal-Kummissjoni tad-29 ta’ Novembru 2019 li temenda d-Deċiżjoni 2017/C 31/12 li tistabbilixxi l-Grupp ta’ Esperti tal-Kummissjoni dwar “Il-Pjattaforma dwar it-Trattament Xieraq tal-Annimali” (ĠU C 405, 2.12.2019, p.5).
         
            (3)  Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni - Strateġija “Mill-Għalqa sal-Platt” għal sistema tal-ikel ġusta, tajba għas-saħħa u favur l-ambjent (COM(2020) 381 final).
         
            (4)  Ir-Regolament (UE) 2017/625 tal-Parlament Ewropew u tal-Kunsill tal-15 ta’ Marzu 2017 dwar il-kontrolli uffiċjali u attivitajiet uffiċjali oħra mwettqa biex jiżguraw l-applikazzjoni tal-liġi tal-ikel u tal-għalf, ta’ regoli dwar is-saħħa u t-trattament xieraq tal-annimali, dwar is-saħħa tal-pjanti u dwar prodotti għall-protezzjoni tal-pjanti, li jemenda r-Regolamenti (KE) Nru 999/2001, (KE) Nru 396/2005, (KE) Nru 1069/2009, (KE) Nru 1107/2009, (UE) Nru 1151/2012, (UE) Nru 652/2014, (UE) 2016/429 u (UE) 2016/2031 tal-Parlament Ewropew u tal-Kunsill, ir-Regolamenti tal-Kunsill (KE) Nru 1/2005 u (KE) Nru 1099/2009 u d-Direttivi tal-Kunsill 98/58/KE, 1999/74/KE, 2007/43/KE, 2008/119/KE u 2008/120/KE, u li jħassar ir-Regolamenti (KE) Nru 854/2004 u (KE) Nru 882/2004 tal-Parlament Ewropew u tal-Kunsill, id-Direttivi tal-Kunsill 89/608/KEE, 89/662/KEE, 90/425/KEE, 91/496/KEE, 96/23/KE, 96/93/KE u 97/78/KE u d-Deċiżjoni tal-Kunsill 92/438/KEE (Regolament dwar il-Kontrolli Uffiċjali)(ĠU L 95, 7.4.2017, p. 1).